**Centropa oktatási anyag**

|  |
| --- |
| **Alapadatok** |
| ***Projekt / Óraterv / Feladat címe:*** *Gettó a városban-város a gettóban*  ***Iskola:*** *általános és középiskola*  ***Város:*** *Pécs*  ***Tanár(ok) neve:*** *Béresné Timár Andrea, Dobosné Virág Piroska, Schütz Edit* |
| **Résztvevő diákok** |
| ***Diákok száma:*** *csoportos*  ***Életkor:*** *12-18 év*  ***Évfolyam:*** *7-12. évfolyam* |
| **Pedagógiai célok** |
| ***Milyen problémára, kihívásra reflektál a foglalkozás? Mi az óra központi kérdése?***  Elszigeteltségben helytállás, megmaradás emberségben. Hétköznapok egy gettóban.  ***Milyen tantervi követelményekhez kapcsolódik az óraterv?***  Etika, irodalom, média, történelem, művészetek (zene, képzőművészet), osztályfőnöki.  ***Milyen tudást, ismeretet szereznek a diákok az óra során?***  a II. világháború története, zsidóüldözés, holokauszt, jogfosztottság fázisai.  ***Milyen készségeik, kompetenciáik fejlődnek?***  Empátia, tolerancia, összefüggések feltárása, állampolgári és emberjogi ismeretek, kisebbségi jogok megismerése, kreativitás. |
| **Alkalmazott segédanyagok és eszközök** |
| ***Milyen segédanyagokra, eszközökre lesz szükség az óra során?*** *(pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*  **FILM**  A pokol polgármestere (<https://www.centropa.org/hu/centropa-cinema/domonkos-miksa-pokol-polgarmestere>)  **FOTÓK**  https://www.centropa.org/hu/photos?lng=2&photodb%5B0%5D=photo\_family\_name%3Adomonkos%20  **ÉLETRAJZ**  <https://www.centropa.org/hu/biography/domonkos-istvan-1>  **GETTÓ FOGALMÁNAK MEGHATÁROZÁSA**  - <http://www.kislexikon.hu/getto2.html>  - <https://hdke.hu/tudastar/enciklopedia/getto/>  - https://encyclopedia.ushmm.org/content/hu/article/ghettos  - <https://www.centropa.org/hu/oktatasi-anyag/fogalomtarak>  **FOTÓK, INFORMÁCIÓK GYŰJTÉSÉHEZ FORRÁSOK**   * <https://encyclopedia.ushmm.org/content/hu/article/ghettos> * <http://www.holokausztmagyarorszagon.hu/index.php?section=1&chapter=4_2_2&type=pic> * <https://www.szombat.org/archivum/a-pesti-getto-1944-iv-resz> * <https://ujkor.hu/content/egy-szobaban-tizen-laktunk-tortenetek-gettobol> |
| **A foglalkozás / projekt / feladat menete lépésről lépésre** |
| ***Tervezett tevékenységek, időbeosztás:***  **1. óra:**  1. Kiből lehet hős? Milyen tulajdonságai vannak?- gondolattérkép készítése (csoportos feladat) (5 perc) – ellenőrzés (2 perc)  2. Az előző tulajdonságok közül melyikre találnak példát a filmben (aláhúzással, pipálással jelölje a saját füzetében) és mivel egészítenék ki még (egyéni munka) – film megtekintése, frontálisan alátámasztás konkrét példákkal, tettekkel, eseményekkel (30 perc)  3. Saját reflexió, személyes élmények segítő kérdésekkel frontális (5 perc)  4. A gettó fogalmának meghatározása a film és eddigi tudásuk szerint – kiscsoportos (5 perc)  5. Házi feladat (szorgalmi) – valaki készüljön fel a gettó fogalmának tisztázására minimum két megadott forrás alapján, fényképek gyűjtése gettókról  **2. óra**  6. A gettó fogalmának tisztázása, kulcsszavak, kifejezések kigyűjtése (pl. lakónegyed, kisebbségek, pejoratív, kényszerlakhely…) egyéni munka, ellenőrzés frontálisan (5 perc)  7. Melyik zeneművet választanád a képekhez háttérzenének? – zene lejátszása a képekhez (A: Schönberg: A Survivor from Warsaw, B: Honegger: Pacific 231, C: Gershwin: Rhapsody in Blue –egyéni, utána frontálisan megbeszélés a választásról (Miért az A? …) (7 perc)  8. Hétköznapi tevékenységek a gettóban- minden csoportnak más téma (vásárlás, étkezés, lakhatás, higiénia, kulturális élet, privát élet) – 6-8 mondatos beszámoló készítése, fényképekkel illusztrálva, kiegészítve azzal, hogy ha ebben a gettóban lett volna Domonkos Miksa, hogyan segített volna az ottaniaknak, kiscsoportos munka (20 perc)  9. Bemutatók csoportonként a többieknek (10 perc)  10. Szorgalmi feladat: Domonkos Miksa elképzelt naplójából 1 nap eseményeinek megírása |
| **Végeredmények, produktumok** |
| ***Mi az óra eredménye? Elkészül-e valamilyen kézzel fogható produktum?***  Fogalom tisztázása, a gettó és Domonkos Miksa hősies életének megismerése.  Mindennapok bemutatása (pl. word/ppt/poszter formátumban), naplórészletek elkészülése (szorgalmi) |
| **Dokumentáció** |
| ***Dokumentáljátok valamilyen formában az órát (pl. fotók, videók, esszék, stb.)?*** *Ha igen, örömmel vesszük, ha elkülditek nekünk.*  --- |
| **Értékelés** |
| ***Hogyan fogod értékelni a diákok munkáját?***  Szóbeli/írásbeli értékelés és/vagy osztályzat az adott tantárgyból. |
| **Egyéb** |
| ***Van-e bármi, amit hasznos tudnunk erről az óratervről?***  Kiegészíthető a helyi adottságokkal (pl. egykori gettó helyének meglátogatásával, a helyi emlékmű, temető, botlatókövek felkeresésével).  Fontos a források felhasználása a megfelelő életkorok szerint. |